De qui tracta el text?
Aina Garcia-Carbó (Castelló de la Plana, 4 de novembre de 1993) és una poeta, crítica literària i especialista en literatura infantil i juvenil. És mestra, graduada en Magisteri Infantil per la Universitat Jaume I, té un màster sobre Literatura Infantil, Juvenil i Llibres de la Universitat Autònoma de Barcelona. Col·labora amb diferents revistes i publicacions com a critica literària. És filla del també poeta i mestre Manel Garcia i Grau.
Aina Garcia-Carbó començà a escriure «en secret» amb 12 anys, arran de la mort del seu pare, i fou el 2015 que aquells poemes eixiren a la llum en forma de recull, Rere la paraula.
L'any 2017 participà en el llibre col·lectiu Nosaltres les fusterianes, un recull de reflexions femenines sobre l'obra de l'intel·lectual de Sueca. L'any 2018 publicà Les detectives i el banquet de carxofa, una novel·la curta que explica les aventures de tres xiques que han de realitzar un treball per a l'institut que consisteix en l'elaboració d'una recepta de cuina amb la carxofa denominació d'origen del municipi. Amb aquesta premissa les tres protagonistes comencen a investigar diferents espais de Benicarló, com ara les cooperatives, restaurants i a les seves pròpies famílies per tal d'aconseguir crear un plat perfecte.
El 2019 guanyà el premi València Nova de Poesia de la Institució Alfons el Magnànim, publicant així El cor heretge, un poemari transversal que és un clam pel feminisme, en contra de les múltiples agressions o discriminacions que puguen arribar a patir les dones o qualsevol altre tipus d'injustícia cap algú.
L'any 2020 publicà el seu tercer poemari, Crònica de la cadència, guanyant el Premi Teodor Llorente de Poesia. Un poemari que parteix de la reflexió i incita a la reflexió filosòfica, suggerida per les tesis de pensadores i pensadors com David Hume, Michel de Montaigne o Hannah Arendt. El 2021, guanyà el Premi de Poesia Infantil Fundació Caixa Cooperativa d'Algemesí amb Malifetes satisfetes.
D'Aina Garcia-Carbó.